Carlos Perdomo
Carlos Perdomo (* 11. März 1945) is en Politiker ut Belize von de United Democratic Party (UDP).

Perdomo is 1945 boren. Santiago Perdomo is sien Broder.

Bi de Parlamentswahl 2008 weer he för de UDP Kannedaat in’n Wahlkreis Karibische Küst un hett mit 2195 Stimmen (65,44 %) gegen Jose Coye von de PUP wunnen. He weer dormit von’n 7. Februar 2008 bet 7. März 2012 Maat von dat Repräsentantenhuus von Belize.

He weer in düsse Tied von Februar 2008 bet to’n 1. Juni 2010 Minister för Natschonale Sekerheit. An’n 1. Juni 2010 is dat Ministerium för Natschonale Sekerheit opdeelt worrn in de Ministerien för Verdeffenderen un Polizei un Apentliche Sekerheit. Perdomo is Minister för Verdeffenderen worrn un Doug Singh Minister för Polizei un Apentliche Sekerheit. Tosätzlich weer Perdomo Kabinettsekretär.

Bi de Parlamentswahl 2012 is he nich wedder antreden un Santino Castillo hett sien Mandaat in’n Wahlkreis Karibische Küst övernahmen.

Footnoten

Weblenken 

Mann
Politiker (Belize)
Börger von Belize
Boren 1945
Maat von de United Democratic Party (Belize)
Maat von dat Repräsentantenhuus (Belize)